આમ ખુશી સાથે થોડી કંટાળાજનક લાગણીઓ સાથે નાસિક જવાનું નક્કી થયું અને આ બધું અચાનક થયું હોવાથી ફટાફટ જે ટ્રાવેલ્સ માં મળે તેમાં ટીકીટ બુક કરાવેલી એટલે એક ખટારા છાપ બસ ની ટીકીટ મળી હતી હવે જ ખરો સંઘર્ષ શરુ થવાનો હતો. હજી આ દુઃખદાયક સફર માં વધારો થવાનો હોય તેમ જયારે અમે ટ્રાવેલ્સ ની ઓફીસ માં પહોચ્યા તો ભારત-આફ્રિકા વચ્ચે ની છેલ્લી અને ત્રીજી મેચ ચાલુ હતી આમતો હવે ભારત ને જીતવાની કોઈ આશા નહોતી પણ યુસુફ પઠાણ અને ઝહિર બેટિંગ માં હતા એટલે થોડી વાર મેચ જોવા ત્યાં વાળંદ ની દુકાને ઉભા રહ્યા. અને પછી તો ભાઈ… યુસુફ ની ફટકાબાજી સાથે એવું લાગ્યું કે ભારત મેચ જીતી જશે મેં તો સંદીપભાઈ ને કહ્યું કે ભાઈ નાસિક જવાનું કેન્સલ રાખો અને મને મેચ જોવા’દો. પણ સંદીપભાઈ ના સદનસીબે યુસુફ આઉટ થઇ જતા અને બસ નો સમય પણ થઇ રહ્યો હતો એટલે છાણી જવા નીકળી ગયા જ્યાંથી અમારે બસ પકડવાની હતી.